آیا رام گیا رام

آیا رام گیا رام  بھارت کی سیاست میں سیاست دانوں کی غیر مستقل مزاجی اور تیزی سے وقتًا فوقتًا وفا داری کو بدلنے کو کہتے ہیں۔ 

بھارت میں دَل بدلو (سیاسی وابستگی بدلنے والے) قائدین کے خلاف 1985ء میں ایک قانون بنا تھا تاکہ سیاسی پارٹیوں میں جو لوگ ادھر سے ادھر ہوتے ہیں وہ آسانی سے نہ ہونے پائیں۔  تاہم زمینی حقیقت یہ ہے کہ سیاست دان اپنے فائدے کے لیے وفاداری بدلتے رہتے ہیں، جسے عرف عام آیا رام گیا رام کے طور پر کہا گیا ہے۔

 2020ء کی اطلاعات کے مطابق دلی میں سچن پائلٹ کے ساتھ 10 ایم ایل اے پہنچے تھے اور ان کا کہنا تھا کہ ان کی حمایت میں 30 کانگریسی ایم ایل اے ہیں اور جن کی حمایت کے بغیر وزیر اعلیٰ اشوک گہلوت کی ریاستی حکومت اقلیت میں ہے۔https://www.bbc.com/urdu/regional-53432720 تاہم بعد میں وہ قدم پیچھے لے گئے اور صلح کر کے اشوک گہلوت کی نیابت میں ہی راجستھان کے نائب وزیر اعلٰی بنے رہے۔

 اکتوبر 2022ء کی اطلاعات کے مطابق مہاراشٹر کے ایسے دو سب سے متنازع اراکین اسمبلی جن کا ایکناتھ شندے -دیویندر فڈنویس حکومت کو حمایت ہے، وہی اب اس حکومت کو گرانے کی کوشش میں مصروف نظر آ رہے تھے۔ شندے حکومت کو حمایت دینے والے آزاد رکن اسمبلی روی رانا اور پرہار جن شکتی پارٹی کے بچو کاڈو کے درمیان شروع ہوئی زبانی جنگ اب شندے حکومت پر تلوار کی طرح لٹکنے لگی ہے۔ بچو کاڈو نے الزام لگایا ہے کہ روی رانا نے ایکناتھ شندے سے 50 کروڑ روپے لے کر پالا بدلا ہے۔ کاڈو نے متنبہ بھی کیا ہے کہ چونکہ انھیں شندے حکومت میں کوئی اہمیت نہیں دی جا رہی ہے، اس لیے وہ ایسے 8 اراکین اسمبلی کو ساتھ لے کر حکومت سے حمایت واپس لے لیں گے جن کو ایکناتھ شندے نظر انداز کر رہے ہیں۔https://www.qaumiawaz.com/column/shinde-government-facing-ire-of-supporting-mlas-about-a-dozen-give-ultimatum واضح رہے کہ ایکناتھ شندے خود شیو سینا کے ادھو ٹھاکرے کے تحت وزیر رہے تھے اور وہ بی جے پی کے سہارے بغاوت کر کے وزیر اعلٰی بن گئے۔ 

 مزید دیکھیے 
 ارکان مقننہ کی خرید فروخت

 حوالہ جات 

زمرہ:بھارت میں سیاسی اصطلاحات
زمرہ:ہریانہ کی سیاست
زمرہ:بھارت میں 1980ء کی دہائی
زمرہ:بھارت میں 2000ء کی دہائی
زمرہ:بھارت میں 2010ء کی دہائی
زمرہ:بھارت میں بدعنوانی
زمرہ:حکومتی بحران
زمرہ:سیاسی بدعنوانی
زمرہ:بھارت میں سیاسی نزاعات